Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 922/14/3304	Nové Mesto nad Váhom, 15.4.2015
EEČ : 2-24-14-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nové Mesto nad Váhom
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Trestné stíhanie bolo začaté na skutkovom základe, že ako otec mal. XXXXX, XXXXX si v XXXXX a inde kde sa zdržiaval neplnil svoju vyživovaciu povinnosť vyplývajúcu mu z ustanovenia § 62 Zákona o rodine, deklarovanú mu aj rozsudku Okresného súdu v Novom Meste nad Váhom sp. zn. 5P/30/2009,  zo dňa 12.8.2010, ktorým mu bola zvýšená vyživovacia povinnosť na mal. XXXXX na XXXXX Eur mesačne s účinnosťou od 1.2.2009 k rukám  matky  XXXXX, bytom XXXXX, Hurbanova 136/4, prechodne XXXXX, XXXXX, pričom si túto riadne neplnil svoju vyživovaciu povinnosť v období od 1.4.204 doposiaľ,  pričom od roku 1994 vykonáva živnosť v oblasti stavebníctva , čím spôsobil dlh na výživnom v sume XXXXXr k rukám matky XXXXX,   

lebo zanikla trestnosť činu

Odôvodnenie:
	Poverený príslušník Okresného riaditeľstva  PZ v Novom Meste nad Váhom Obvodného oddelenia  PZ XXXXX uznesením sp. zn. ORP- 638/ST-NM-2014 zo dňa  18.12.2014 podľa § 199 ods. 1 Trestného poriadku začal trestné stíhanie pre prečin  zanedbania povinnej výživy podľa § 207 ods. 1 Trestného zákona .     

	Uznesením  zo dňa  16.1.2015 poverený príslušník PZ podľa § 206 ods. 1 Trestného poriadku vzniesol obvinenie XXXXX  pre prečin  zanedbania povinnej výživy podľa § 207 ods. 1  Trestného zákona na skutkovom základe uvedenom vo výrokovej časti uznesenia. 

	Obvinený XXXXX uviedol, že ku skutku sa doznáva. Výživné na dcéru XXXXX platil do mesiaca apríl 2014, potom výživné hradil nepravidelne. V apríli 2014 uhradil sumu 30 Eur, v máji 2014 sumu 30 Eur, v jún 2014 sumu 50 Eur, v júli sumu 50 Eur, dňa 2.2.2015 uhradil 290 Eur, dňa 23.3.2015 sumu 100 Eur a dňa 31.3.2015 sumu 50 Eur. Teda uhradil celý dlh na výživnom a nedlží už žiadnu čiastku.  

  Svedkyňa  a poškodená XXXXX potvrdila, že XXXXX je otcom mal. dcéry Michaely XXXXX jej platil výživné do mesiaca apríl 2014, ktoré uhradil v tomto mesiace v sume 30 Eur. V mesiaci máj 2014 uhradil sumu 30 Eur,  jún 2014 v sume 50 Eur, júl 2014 v sume 50 Eur. Dňa 2.2.2015 jej uhradil sumu 290 Eur, dňa 23.3.2015 sumu 100 Eur, dňa 31.3.2015 sumu 50 Eur. Na výživnom jej nedlží žiadnu čiastku.    

	Z listinných dôkazov je potrebné poukázať na rozsudok Okresného súdu  Nové Mesto nad Váhom č. k. 5P/30/2009-72 zo dňa 12.8.2010, potvrdenie o návšteve školy mal. XXXXX,  fotokópiu poštovej poukážky zo dňa 31.3.2015 23.3.2015, 2.2.2015,   správu Uradu práce sociálnych vecí a rodiny Nové Mesto nad Váhom zo dňa 11.12.2014, správu Sociálnej poisťovne pobočka Trenčín.       

 Trestného činu zanedbania povinnej výživy podľa § 207 ods. 1 Trestného zákona  sa dopustí ten, kto najmenej tri mesiace  v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.

	Podľa § 86 ods. 1  písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Trestného poriadku  prokurátor zastaví trestné stíhanie, ak zanikla trestnosť činu.

	Z výsledkov vykonaného dokazovania je zrejmé, že obvinený XXXXX  si neplnil v období od 1.4.2014 doposiaľ riadne  vyživovaciu povinnosť na mal. dcéru XXXXXyplývajúcu mu z rozsudku Okresného súdu Nové Mesto nad Váhom  č. k. 5P/30/2009-74 zo 12.8.2010, ktorým mu bola určená vyživovacia povinnosť na dcéru XXXXX v  sume XXXXX  mesačne  k rukám matky XXXXX, čím spôsobil dlh na výživnom  v sume 600,- Eur .  Následne však  obvinený XXXXX v plnej výške dlžné výživné  uhradil. Túto skutočnosť potvrdila aj svedkyňa  a poškodená XXXXX.   

	Vzhľadom k horeuvedeným skutočnostiam je potrebné konštatovať, že obvinený XXXXX svoju vyživovaciu povinnosť, ktorú zanedbal, dodatočne v celom rozsahu splnil, pričom neplatenie výživného nemalo pre oprávnenú osobu trvalé nepriaznivé následky, a preto je daný dôvod na zastavenie trestného stíhania podľa § 215 ods. 1 písm. h/ Trestného poriadku. 

	Na základe vyššie uvedeného som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Gabriela Mezovská
prokurátorka